ສະຫະລັດ ຕິຕຽນ ຣັດເຊຍ ທີ່ຂາຍ ລູກສອນໄຟ ໃຫ້ຊີເຣຍ (ສະໄລດ໌)
ຄຳຖະແຫຼງຂອງນາຍ​ພົນ Martin Dempsey ​​ແມ່ນການຢືນຢັນເທຶ່ອທໍາ​ອິດ​ຂອງສະຫະລັດ ທີ່​ວ່າຣັດ​ເຊຍ​ໄດ້​ຂາຍ​​ ລູກ​ສອນ​​ໄຟທໍາລາຍ​ເຮືອ ​ໃຫ້​​ແກ່​ຊີ​ເຣຍ.
ນາຍທະຫານຂັ້ນສູງຂອງສະຫະລັດ ກ່າວວ່າ ການສົ່ງລູກສອນ ໄຟຂອງຣັດເຊຍ ໄປໃຫ້ຊີເຣຍ ແມ່ນມີຂຶ້ນ “ຜິດເວລາ” ແລະ “ບໍ່ ເປັນຈັ່ງໂຊກແທ້ໆ ” ຄໍາຖະແຫລງຂອງນາຍພົນ Martin Dempsey ແມ່ນເປັນການ ຢືນຢັນເທຶ່ອທໍາອິດຂອງສະຫະລັດ ທີ່ວ່າຣັດເຊຍໄດ້ຂາຍໃນອັນ ທີ່ຮ້ອງວ່າ ລູກສອນໄຟທໍາລາຍເຮືອ ໃຫ້ແກ່ຊີເຣຍ ນາຍພົນ Dempsey ຊຶ່ງເປັນປະທານເສນາທິການຮ່ວມ ຂອງ ກອງທັບສະຫະ ລັດ ກ່າວໃນວັນສຸກວານນີ້ວ່າ ລູກສອນໄຟດັ່ງ ກ່າວ ຈະເຮັດໃຫ້ປະທານາທິບໍດີ Bashar al-Assad ມີກຳລັງ ໃຈຕື່ມຂຶ້ນ ແລະແກ່ຍາວຄວາມເຈັບປວດທໍລະມານໃນຊີເຣຍ ໝັງສືພິມ New York Times ກ່າວວ່າ ລູກສອນໄຟຕໍ່ຕ້ານເຮືອ ຂອງຊີເຣຍມີຄວາມກ້າວໜ້າກວ່າທີ່ໄດ້ສົ່ງມາໃນງວດກ່ອນໆ ຣັດເຊຍກ່າວວ່າ ຕົນພຽງແຕ່ປະຕິບັດໃຫ້ຫລ້ອນພັນທະຕາມ ສັນຍາທີ່ໄດ້ມີກັບຊີເຣຍ ແລະບໍ່ມີຜົນປະໂຫຍດ ຫຍັງ ທີ່ຈະເຫັນ ປະທານາທິບໍດີ Assad ກໍາອໍານາດຕໍ່ໄປ ຣັດເຊຍ ແລະສະຫະລັດ ກໍາລັງເຣັດວຽກຮ່ວມກັນເພື່ອກະກຽມກອງປະຊຸມສັນຕິພາບນາໆ ຊາດ ກ່ຽວກັບຊີເຣຍ ໃນເດືອນໜ້ານີ້ ກອງປະຊຸມດັ່ງກ່າວອາດຈະນໍາເອົາພວກຕໍ່ຕ້ານ ແລະ ລັດຖະບານຊີເຣຍ ມາພົບປະກັນ ແລະແຜ້ວທາງໃຫ້ມີການຈັດຕັ້ງລັດຖະບານໃນໄລຍະ ຂ້າມຜ່ານຊຸດໃໝ່